TVIRTINU

Švenčionių socialinių paslaugu centro direktorius

Joana Jurkevičienė

2015 m. balandžio 13 d.

**ŠVENČIONIŲ SOCIALINIŲ PASLAUGŲ CENTRAS**

**SUPAPRASTINTO MAŽOS VERTĖS KURO**

**PIRKIMO SĄLYGOS**

**TURINYS**

[I. BENDROSIOS NUOSTATOS 1](#_Toc432449666)

[II. PIRKIMO OBJEKTAS 2](#_Toc432449668)

[III. TIEKĖJŲ KVALIFIKACIJOS REIKALAVIMAI 2](#_Toc432449669)

IV. TECHNINIAI REIKALAVIMAI..................................................................................................2

[V. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE 5](#_Toc432449670)

[VI. PASIŪLYMŲ RENGIMAS, PATEIKIMAS, KEITIMAS 5](#_Toc432449671)

[VII. PASIŪLYMO GALIOJIMO UŽTIKRINIMAS 5](#_Toc432449672)

[VIII.PIRKIMO SĄLYGŲ PAAIŠKINIMAS IR PATIKSLINIMAS 6](#_Toc432449674)

[IX. VOKŲ SU PASIŪLYMAIS ATPLĖŠIMO PROCEDŪRA 7](#_Toc432449675)

[X.  PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS 7](#_Toc432449676)

[XI. PASIŪLYMŲ VERTINIMAS 8](#_Toc432449677)

[XII. PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO 8](#_Toc432449678)

[XIII. GINČŲ NAGRINĖJIMO TVARKA 7](#_Toc432449679)

[XIV. PIRKIMO SUTARTIES SĄLYGOS 7](#_Toc432449680)

[XV. BAIGIAMOSIOS NUOSTATOS 7](#_Toc432449681)

**PRIEDAI.**

1. Techninė specifikacija
2. Pasiūlymo forma
3. Degalinių sąrašas

# I. BENDROSIOS NUOSTATOS

1.1. Švenčionių socialinių paslaugų centras (toliau – Centras, Perkančioji organizacija) supaprastintų viešųjų pirkimų taisyklėmis vykdo automobilio degalų (bešvinio benzino A-95 markės, dyzelinio kuro) pirkimas.

1.2. Vartojamos pagrindinės sąvokos apibrėžtos Lietuvos Respublikos viešųjų pirkimų įstatymu (toliau – Viešųjų pirkimų įstatymas).

1.3. Pirkimas vykdomas vadovaujantis Centro supaprastintų viešųjų pirkimų taisyklėmis, patvirtintomis Centro direktoriaus 2016 m. sausio 6 d. įsakymu Nr. V-7 (toliau – Taisyklės), Viešųjų pirkimų įstatymu, Lietuvos Respublikos civiliniu kodeksu (toliau − Civilinis kodeksas), kitais viešuosius pirkimus reglamentuojančiais teisės aktais bei Pirkimo sąlygomis.

1.4. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.

1.5. Perkančioji organizacija nėra pridėtinės vertės mokesčio (toliau  – PVM) mokėtoja.

1.6. Skelbimas apie Pirkimą paskelbtas Centrinėje viešųjų pirkimų informacinėje sistemoje (toliau – CVP IS) [*https://pirkimai.eviesiejipirkimai.lt/*](https://pirkimai.eviesiejipirkimai.lt/)*.* Pirkimas vykdomas CVP IS priemonėmis.

1.7. Perkančiosios organizacijos kontaktiniai asmenys: dėl Pirkimo sąlygų ir Pirkimo procedūrų – Svetlana Ryliškienė, tel. (8 387) 5 17 44, el. p. svencioniugloba@zebra.lt,RomualdaZobelienė, tel. (8 387) 5 28 59, el.p. romualda11@zebra.lt.

# II. PIRKIMO OBJEKTAS

2.1. Pirkimo objektas – **bešvinis benzinas A-95 markės, dyzelinis kuras (toliau – Prekė).**

2.2. Pirkimo kodas pagal Bendrąjį viešųjų pirkimų žodyną – 09132000-3, 09134200-9.

2.3. Parduodama Prekė turi atitikti privalomuosius kokybės rodiklius patvirtintus Lietuvos Respublikos aplinkos ministro, Lietuvos Respublikos ūkio ministro, Lietuvos Respublikos susisiekimo ministro 2010 m. gruodžio 22 d. įsakymu Nr. 1-348/D1-1014/3-742 „Dėl Lietuvos Respublikoje vartojamų naftos produktų, biodegalų ir skystojo kuro privalomųjų kokybės rodiklių patvirtinimo“ ir jo pakeitimais.

2.4. Numatomų įsigyti bešvinio benzino A-95 apie 500 litrų, dyzelio apie 11000 litrų kiekis (metams). Bendras kuro kiekis, priklausomai nuo oro sąlygų ir Kliento poreikių, gali būti padidintas ar sumažintas +/- 15 %. Centras neįsipareigoja nupirkti visą numatomą kiekį.

2.5. Pirkimo-pardavimo sutartis su laimėjusiu tiekėju bus pasirašoma1 metams.

2.6.Tiekėjai turi pateikti pasiūlymus pagal Pirkimo sąlygų 2 priede nurodytą pasiūlymo formą.

2.7. Pirkimas į dalis neskaidomas.

# III. TIEKĖJŲ KVALIFIKACIJOS REIKALAVIMAI

3.1. Tiekėjų kvalifikacija nebus tikrinama.

3.2. Tačiau **tiekėjas, dalyvaujantis pirkime, turi pateikti dokumentą, patvirtinantį tiekėjo teisę verstis atitinkama (kuro pardavimo) veikla.**

3.3.Tiekėjo pasiūlymas atmetamas, jeigu tiekėjas apie nustatytų reikalavimų atitikimą pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis arba visai nepateikė šių dokumentų.

**3.4. Jei pasiūlymą pateikia tiekėjo įgaliotas asmuo, būtina pateikti įgaliojimo kopiją.**

**IV. TECHNINIAI REIKALAVIMAI**

4. Numatomas preliminarus prekės poreikis – bešvinio benzino 500 litrų , dyzelino- 11 000 litrų.

4.1. Nurodyti kiekiai yra orientaciniai, perkančioji organizacija neįsipareigoja nupirkti nurodytus kuro kiekius.

4.2. Automobilinį kurą iš Tiekėjo degalinių perkančioji organizacija atsiima savo transportu. Perkamam kurui visada turi būti kokybę patvirtinantys sertifikatai.

4.3. Nupirkto automobilinio kuro apskaita vykdoma magnetinėmis kortelėmis, kurias pateikia Tiekėjas. Magnetinių kortelių kiekis- 6 vnt.

4.4. Automobilinio kuro degalinės turi būti Švenčionių miesto teritorijos ribose, taip pat turi būti suteikta teisė naudotis visomis įmonės tinklo degalinėmis visoje Lietuvos Respublikos teritorijoje.

4.5. Šaltu metų periodu Tiekėjas privalo užtikrinti žieminio dyzelino pardavimą.

4.6. Degalinės dirba visą parą, savaitgaliais ir švenčių dienomis, degalinėse privalo būti aptarnaujantis personalas.

4.7. Perkančioji organizacija už automobilinį, sunaudotą per ataskaitinį mėnesį, sumoka per 30 dienų nuo PVM sąskaitos – faktūros gavimo dienos.

**V. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

5.1. Jei Pirkimo procedūrose dalyvauja ūkio subjektų grupė, ji pateikia jungtinės veiklos sutarties skaitmeninę kopiją. Pateikiant skaitmeninę kopiją ir pasiūlymą pasirašant tiekėjo vadovo arba jo įgalioto asmens saugiu elektroniniu parašu, yra deklaruojama, kad kopija yra tikra. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant su Perkančiąja organizacija sudarytą Pirkimo sutartį, šių įsipareigojimų vertės dalis, įeinanti į bendrą Pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuriuo Perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).

5.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir Perkančiajai organizacijai pasiūlius sudaryti Pirkimo sutartį, ši ūkio subjektų grupė įgautų tam tikrą teisinę formą.

# VI. PASIŪLYMŲ RENGIMAS, PATEIKIMAS, KEITIMAS

6.1. Pateikdamas pasiūlymą, tiekėjas sutinka su šiomis Pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam Pirkimo sutarties įvykdymui.

6.2. Pasiūlymai turi būti pateikiami tik elektroninėmis priemonėmis, naudojant CVP IS, pasiekiamoje adresu [https://pirkimai.eviesiejipirkimai.lt](https://pirkimai.eviesiejipirkimai.lt/). Pasiūlymas, pateiktas ne Perkančiosios organizacijos nurodytomis elektroninėmis priemonėmis, bus atmestas kaip neatitinkantis Pirkimo dokumentų reikalavimų. Pasiūlymą gali teikti tik CVP IS registruotas tiekėjas (nemokama registracija adresu <https://pirkimai.eviesiejipirkimai.lt>).

6.3. Jei tiekėjas pasiūlymą pateikė voke, gautas vokas su pasiūlymu neatplėšiamas ir grąžinamas jį pateikusiam tiekėjui, o vertinamas tik CVP IS priemonėmis pateiktas pasiūlymas, jeigu jis buvo pateiktas.

6.4. **Pasiūlymas privalo būti pasirašytas saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus. Saugiu elektroniniu parašu tvirtinamas visas pasiūlymas. Atskirai kiekvieno dokumento pasirašyti nereikia.**

6.5. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.).

6.6. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. Vertimo patvirtinimas laikomas tinkamu, jei vertimas yra patvirtintas vertėjo parašu ir vertimo biuro antspaudu (jei turi) arba tiekėjo ar jo įgalioto asmens parašu ir antspaudu (jei turi).

6.7. Pasiūlymą sudaro tiekėjo CVP IS pasiūlymo lango eilutėje „Prisegti dokumentai“ pateiktų duomenų, dokumentų elektroninėje formoje, skaitmeninių dokumentų kopijų visuma:

6.7.1. užpildytas pasiūlymas pagal Pirkimo sąlygų 2 priede pateiktą formą;

6.7.2**. įgaliojimo pateikti ir pasirašyti pasiūlymą ir kitus dokumentus elektroniniu parašu skaitmeninė kopija (jeigu pasiūlymą pateikia ne tiekėjo vadovas);**

6.7.3. kita reikalaujama informacija ir dokumentai;

6.7.4. tiekėjo atsakymai dėl pasiūlymo paaiškinimo.

6.8. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.

6.9. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

6.10. Pasiūlymas turi būti pateiktas iki **2016 m. balandžio 27 d. 9.00** valandos (Lietuvos Respublikos laiku). Tiekėjui CVP IS susirašinėjimo priemonėmis paprašius, Perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę.

6.11. Tiekėjas pasiūlyme turi nurodyti, kokia pasiūlyme pateikta informacija yra konfidenciali, jei tokia yra (Pirkimo sąlygų 2 priedas). Tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali, todėl, tiekėjui nurodžius tokią informaciją kaip konfidencialią, Perkančioji organizacija turi teisę ją skelbti. Konfidencialia informacija taip pat negali būti laikoma pasiūlyme nurodyta kaina, išskyrus kainos sudedamąsias dalis, siūlomos paslaugos, taip pat kita informacija, kuri teisės aktų nustatyta tvarka turi būti skelbiama arba kitokiu būdu viešai prieinama visuomenei. Perkančioji organizacija gali kreiptis į tiekėją prašydama pagrįsti informacijos konfidencialumą.

6.12. Pasiūlyme nurodoma Pirkimo objekto kaina pateikiama eurais, ji turi būti išreikšta ir apskaičiuota taip, kaip nurodyta šių Pirkimo sąlygų 2 priede. Apskaičiuojant kainą, turi būti atsižvelgta į visus Pirkimo  dokumentuose nustatytus reikalavimus (Pirkimo objekto apimtį, Pirkimo objekto kainos sudėtines dalis ir kt.). Į Pirkimo objekto kainą turi būti įskaičiuoti visi mokesčiai bei visos kitos tiekėjo patirtos / galimos patirti išlaidos, mokesčiai, susiję su Pirkimo objektu (išlaidos licencijoms, patentams, leidimams ar pan.), prekės pristatymas nurodytu adresu. Pasiūlymo kaina pateikiama nurodant du skaičius po kablelio.

6.13. Pasiūlymas turi galioti ne trumpiau nei 30 kalendorinių dienų nuo Pirkimo dokumentuose nustatyto pasiūlymų pateikimo termino pabaigos.

6.14. Kol nesibaigė pasiūlymo galiojimo laikas, Perkančioji organizacija turi teisę prašyti, kad tiekėjas pratęstų pasiūlymo galiojimą iki nurodyto laiko.

6.15. Perkančioji organizacija turi teisę pratęsti pasiūlymų pateikimo terminą. Apie pasiūlymų pateikimo termino pratęsimą pranešama patikslinant skelbimą apie Pirkimą. Pranešimai apie pasiūlymų pateikimo termino pratęsimą taip pat paskelbiami CVP IS ir išsiunčiami suinteresuotiems tiekėjams, jeigu tokie yra žinomi Perkančiajai organizacijai.

6.16. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Perkančioji organizacija jį gauna CVP IS priemonėmis iki pasiūlymų pateikimo termino pabaigos.

# VII. PASIŪLYMO GALIOJIMO UŽTIKRINIMAS

7.1. Perkančioji organizacija nereikalauja pasiūlymo galiojimo užtikrinimo.

# VIII. PIRKIMO SĄLYGŲ PAAIŠKINIMAS IR PATIKSLINIMAS

8.1. Pirkimo sąlygos gali būti paaiškinamos tiekėjų iniciatyva, jiems CVP IS susirašinėjimo priemonėmis kreipiantis į Perkančiąją organizaciją. Prašymai paaiškinti Pirkimo sąlygas gali būti pateikiami Perkančiajai organizacijai CVP IS susirašinėjimo priemonėmis ne vėliau kaip likus 4 darbo dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti Pirkimo sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.

8.2. Nesibaigus pasiūlymų pateikimo terminui, Perkančioji organizacija turi teisę savo iniciatyva paaiškinti Pirkimo sąlygas.

8.3. Atsakydama į kiekvieną tiekėjo CVP IS susirašinėjimo priemonėmis pateiktą prašymą paaiškinti Pirkimo sąlygas, jeigu jis buvo pateiktas nepasibaigus Pirkimo sąlygų 8.1 punkte nurodytam terminui, arba aiškindama Pirkimo sąlygas savo iniciatyva, Perkančioji organizacija turi paaiškinimus pateikti visiems tiekėjams ne vėliau kaip likus 1 darbo dienai iki pasiūlymų pateikimo termino pabaigos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kuriems ji pateikė Pirkimo sąlygas, bet nenurodo, kuris tiekėjas pateikė prašymą paaiškinti Pirkimo sąlygas.

8.4. Perkančioji organizacija, paaiškindama Pirkimo sąlygas, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių Pirkimo procedūrose, pavadinimų ir kitų rekvizitų.

8.5. Perkančioji organizacija nerengs susitikimų su tiekėjais dėl Pirkimo sąlygų paaiškinimų.

8.6. Bet kokia informacija, Pirkimo sąlygų paaiškinimai, pranešimai ar kitas Perkančiosios organizacijos ir tiekėjo susirašinėjimas yra vykdomas CVP IS priemonėmis.

8.7. Tuo atveju, kai yra tikslinamos Pirkimo sąlygos, Perkančioji organizacija Pirkimo sąlygų paaiškinimus, patikslinimus paskelbia CVP IS, išsiunčia visiems tiekėjams CVP IS priemonėmis ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu Perkančioji organizacija Pirkimo sąlygas paaiškina ir negali Pirkimo sąlygų paaiškinimų pateikti taip, kad visi tiekėjai juos gautų ne vėliau kaip likus 1 darbo dienai iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pasiūlymus, galėtų atsižvelgti į šiuos paaiškinimus. Apie pasiūlymų pateikimo termino pratęsimą. Perkančioji organizacija praneša paskelbdama CVP IS ir išsiųsdama visiems tiekėjams pranešimus CVP IS priemonėmis.

**IX. VOKŲ SU PASIŪLYMAIS ATPLĖŠIMO PROCEDŪRA**

9.1. Pradinis susipažinimas su tiekėjų pasiūlymais, gautais CVP IS priemonėmis, prilyginamas vokų atplėšimui. Vokai su pasiūlymais bus atveriami Komisijos posėdyje – **2016 m. balandžio 27 d. 09** **val. 00 min.** Švenčionių socialinių paslaugų centre adresu Stoties g. 16, Švenčionys.

9.2. Vokų su pasiūlymais atplėšimo procedūroje turi teisę dalyvauti visi pasiūlymus pateikę tiekėjai arba jų įgalioti atstovai, taip pat viešuosius pirkimus kontroliuojančių institucijų atstovai. Vokai atplėšiami ir tuo atveju, jei į vokų atplėšimo posėdį neatvyksta pasiūlymus pateikę tiekėjai arba jų įgalioti atstovai.

9.3. Kiekvienas vokų su pasiūlymais atplėšimo procedūroje dalyvaujantis tiekėjas ar jo įgaliotas atstovas turi teisę asmeniškai susipažinti su viešai perskaityta informacija, tačiau supažindindama su šia informacija Perkančioji organizacija negali atskleisti tiekėjo pasiūlyme esančios konfidencialios informacijos.

9.4. Tolesnes pasiūlymų nagrinėjimo, vertinimo ir palyginimo procedūras atlieka viešojo pirkimo komisija (toliau – Komisija), tiekėjams ar jų atstovams nedalyvaujant.

# X.  PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS

10.1. Komisija tikrina tiekėjų pasiūlymuose pateiktų kvalifikacijos duomenų atitiktį pirkimo sąlygose nustatytiems kvalifikacijos reikalavimams. Jeigu Komisija nustato, kad tiekėjo pateikti kvalifikacijos duomenys yra neišsamūs arba netikslūs, ji privalo CVP IS susirašinėjimo priemonėmis prašyti tiekėjo juos papildyti arba paaiškinti per perkančiosios organizacijos nurodytą terminą. Jeigu perkančiosios organizacijos prašymu tiekėjas nepatikslino pateiktų netikslių ir neišsamių duomenų apie savo kvalifikaciją, perkančioji organizacija atmeta tokį pasiūlymą. Jei dalyvis nepateikė jokių kvalifikacijos atitiktį patvirtinančių dokumentų, jis neįgyja teisės paaiškinti savo kvalifikacijos.

10.2. Iškilus klausimams dėl pasiūlymų turinio ir Komisijai CVP IS susirašinėjimo priemonėmis paprašius, tiekėjai privalo per Komisijos nurodytą terminą pateikti CVP IS susirašinėjimo priemonėmis papildomus paaiškinimus nekeisdami pasiūlymo esmės.

10.3. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo CVP IS susirašinėjimo priemonėmis paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.

10.4. Jeigu tiekėjas pateikia netikslius, neišsamius Pirkimo dokumentuose nurodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį ar jos kopiją, ar jų nepateikė, Perkančioji organizacija privalo prašyti tiekėjo patikslinti, papildyti arba pateikti šiuos dokumentus per Perkančiosios organizacijos nustatytą protingą terminą, kuris negali būti trumpesnis kaip 3 darbo dienos nuo prašymo išsiuntimo iš Perkančiosios organizacijos dienos.

10.5. Tiekėjo pateiktų kvalifikacijos duomenų patikslinimai, pasiūlymo turinio paaiškinimai, pasiūlyme nurodytų aritmetinių klaidų pataisymai siunčiami Perkančiajai organizacijai tik CVP IS susirašinėjimo priemonėmis.

10.6. Komisija atmeta pasiūlymą, jeigu:

10.6.1. tiekėjas neatitiko minimalių kvalifikacijos reikalavimų;

10.6.2.tiekėjas savo pasiūlyme pateikė netikslius ar neišsamius duomenis apie savo kvalifikaciją ir, Komisijos prašymu, nepatikslino jų;

10.6.3. pasiūlymas neatitiko Pirkimo dokumentuose nustatytų pasiūlymo pateikimo reikalavimų;

10.6.4. tiekėjas per Komisijos nurodytą terminą neištaisė aritmetinių klaidų ir (ar) nepaaiškino pasiūlymo;

10.6.5. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės ir (ar) nepriimtinos kainos;

10.6.7. tiekėjas, per Komisijos nustatytą terminą nepatikslino, nepapildė ar nepateikė Pirkimo dokumentuose nurodytų kartu su pasiūlymu teikiamų dokumentų – tiekėjo įgaliojimo asmeniui pasirašyti pasiūlymą, jungtinės veiklos sutarties ar jos kopijos.

# XI. PASIŪLYMŲ VERTINIMAS

11.1. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Lietuvos banko nustatytą ir paskelbtą euro ir užsienio valiutos santykį paskutinę pasiūlymų pateikimo termino dieną. Bus vertinama bendra pasiūlymo kaina su PVM, išreikšta ir apskaičiuota taip, kaip nurodyta Pirkimo sąlygų 2 priede.

11.2. Perkančiosios organizacijos neatmesti pasiūlymai **vertinami pagal mažiausios kainos kriterijų**.

# XII. PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO

12.1. Išnagrinėjusi ir įvertinusi pateiktus pasiūlymus, Komisija nustato pasiūlymų eilę bei laimėjusį pasiūlymą ir priima sprendimą sudaryti Pirkimo sutartį. Pasiūlymai eilėje surašomi kainos didėjimo tvarka. Jeigu kelių pateiktų pasiūlymų kainos yra vienodos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai.

12.2. Suinteresuotiems dalyviams nedelsiant (ne vėliau kaip per 5 darbo dienas nuo sprendimo priėmimo dienos) pranešama apie priimtą sprendimą sudaryti Pirkimo sutartį, nurodoma nustatyta pasiūlymų eilė, laimėjęs pasiūlymas. Jei bus nuspręsta nesudaryti Pirkimo sutarties, minėtame pranešime nurodomos tokio sprendimo priežastys.

12.3. Jeigu tiekėjo pasiūlymas laikomas laimėjusiu, tiekėjas sudaryti Pirkimo sutarties kviečiamas raštu. Pirkimą laimėjęs tiekėjas privalo pasirašyti Pirkimo sutartį per Perkančiosios organizacijos nurodytą terminą. Pirkimo sutarčiai pasirašyti laikas gali būti nustatomas atskiru pranešimu arba nurodomas pranešime apie laimėjusį pasiūlymą.

12.4. Jeigu tiekėjas, kuriam buvo pasiūlyta sudaryti Pirkimo sutartį, raštu atsisako ją sudaryti arba jei iki Perkančiosios organizacijos nurodyto laiko tiekėjas nepasirašo Pirkimo sutarties, arba atsisako sudaryti Pirkimo sutartį Pirkimo dokumentuose nustatytomis sąlygomis*,* laikoma, kad jis atsisakė sudaryti Pirkimo sutartį. Tuo atveju Perkančioji organizacija siūlo sudaryti Pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti Pirkimo sutartį.

12.5. Pirkimo sutarties sudarymo atidėjimo terminas nebus taikomas.

# XIII. GINČŲ NAGRINĖJIMO TVARKA

13.1. Jei tiekėjas mano, kad Perkančioji organizacija nesilaikė Viešųjų pirkimų įstatymo reikalavimų, jis gali savo galimai pažeistas teises ir teisėtus interesus ginti Viešųjų pirkimų įstatymo V skyriuje nustatyta tvarka.

13.2. Tiekėjas, norėdamas iki Pirkimo sutarties sudarymo ginčyti Perkančiosios organizacijos sprendimus ar veiksmus, pirmiausia turi pateikti pretenziją Perkančiajai organizacijai Viešųjų pirkimų įstatymo V skyriuje nustatyta tvarka. Perkančiosios organizacijos sprendimas, priimtas išnagrinėjus tiekėjo pretenziją, gali būti skundžiamas teismui Viešųjų pirkimų įstatymo V skyriuje nustatyta tvarka.

13.3. Perkančioji organizacija, gavusi pretenziją, nedelsdama sustabdo Pirkimo procedūras, kol bus išnagrinėta ši pretenzija ir priimtas sprendimas.

13.4. Perkančioji organizacija privalo išnagrinėti pretenziją ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, o apie priimtą sprendimą ne vėliau kaip kitą darbo dieną raštu pranešti pretenziją pateikusiam tiekėjui.

# XIV. PIRKIMO SUTARTIES SĄLYGOS

14.1. Sudaroma Sutartis turi atitikti laimėjusio tiekėjo pasiūlymą ir perkančiosios organizacijos pirkimo dokumentuose nustatytas pirkimo sąlygas.

14.2. Sutartis sudaroma raštu, vadovaujantis VPĮ 18 straipsnio nuostatomis.

**XV. BAIGIAMOSIOS NUOSTATOS**

15.1. Pirkimo procedūros, kurios neapibrėžtos šiose Pirkimo sąlygose, vykdomos vadovaujantis Taisyklių, Viešųjų pirkimų įstatymo ir kitų teisės aktų nuostatomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1 priedas**

**TECHNINĖ SPECIFIKACIJA**

1. Perkamų degalų preliminarūs kiekiai 12 mėn.

1.1. Benzinas 95 – apie 500 l;

1.2. Dyzelinas – apie 110000 l.

\*degalų kiekiai yra orientaciniai, perkančioji organizacija neįsipareigoja nupirkti viso nurodyto degalų kiekio.

**Tiekėjas turi užtikrinti aprūpinimą degalais perkančiąją organizaciją , Švenčionių mieste ir Lietuvos Respublikoje esančiose degalinėse.**

2. Degalinėse už degalus atsiskaitoma tiekėjo kreditinėmis kortelėmis ir iš karto gaunamas įsipiltų degalų kasos aparato kvitas.

3. Tiekėjas išduoda kreditines korteles (apie 6 vnt.) nemokamai visą sutarties galiojimo terminą. Sutarties galiojimo metu nemokai išduodamų kortelių skaičius gali keistis.

4. Dyzelinas privalo atitikti Lietuvos standarto LST EN 590 „Automobiliniai degalai. Dyzelinas. Reikalavimai ir tyrimo metodai“ arba lygiaverčių kokybės standartų reikalavimus.

5. Benzinas 95 turi atitikti Lietuvos standarto LST EN 228 „Automobiliniai degalai. Bešvinis benzinas. Reikalavimai ir tyrimo metodai“ arba lygiaverčių kokybės standartų reikalavimus

6. Atsiskaitymas už degalus tarp perkančiosios organizacijos ir tiekėjo už ataskaitinį mėnesį bus vykdomas pagal tiekėjo pateiktus perkančiajai organizacijai PVM sąskaitas-faktūras.

**2 priedas**

Švenčionių socialinių paslaugų centras

(Adresatas (perkančioji organizacija))

**PASIŪLYMAS**

**DĖL AUTOMOBILIO DEGALŲ PIRKIMO**

\_\_\_\_\_\_\_\_\_\_\_\_Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė, surašomi visi dalyvių pavadinimai/* |  |
| Tiekėjo adresas */Jeigu dalyvauja ūkio subjektų grupė, surašomi visi dalyvių adresai/* |  |
| Asmens, pasirašiusio pasiūlymą saugiu elektroniniu parašu, vardas, pavardė, pareigos |  |
| Telefono numeris |  |
| Fakso numeris |  |
| El. pašto adresas |  |

*/Pastaba. Pildoma, jei tiekėjas ketina pasitelkti subrangovą (-us), subtiekėją (-us)~~,~~ ar subteikėją (-us)/*

|  |  |
| --- | --- |
| Subrangovo (-ų), subtiekėjo (-ų) ar subteikėjo (‑ų) pavadinimas (-ai) |  |
| Subrangovo (-ų), subtiekėjo (-ų) ar subteikėjo (‑ų) adresas (-ai) |  |
| Įsipareigojimų dalis (nurodant konkrečius pagal Pirkimo sutartįprisiimamus įsipareigojimus), kuriai ketinama pasitelkti subrangovą (-us), subtiekėją (-us) ar subteikėją (-us) |  |

1. Šiuo pasiūlymu pažymime, kad sutinkame su visomis pirkimo sąlygomis.

2. Pasirašydamas CVP IS priemonėmis pateiktą pasiūlymą saugiu elektroniniu parašu, patvirtinu, kad dokumentų skaitmeninės kopijos ir elektroninėmis priemonėmis pateikti duomenys yra tikri.

**Mes siūlome:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Eil.  Nr. | Kuro pavadinimas ir rūšis | Preliminarus kiekis litrais per metus | **1 litro kuro kaina Eur su PVM 2016 -04-18** | **1 litro kuro kaina Eur su PVM 2016-04-19** | **1 litro kuro kaina Eur su PVM 2016-04-20** | **1 litro kuro kaina Eur su PVM 2016-04-21** | **1 litro kuro kaina Eur su PVM 2016-04-22** | Siūloma nuolaida 1 litrui Eur | Bendra kaina (preliminaraus perkamo kiekio) Eur su PVM +((4+5+6+7+8)/5)\*3 | Bendra kaina (preliminaraus perkamo kiekio) Eur su PVM pritaikius nuolaidą |
| 1 | 2 | 3 | 4 | 5 | 6 | 7 | 8 | 9 | 10 | 11 |
| 1. | A-95 benzinas | 500 |  |  |  |  |  |  |  |  |
| 2. | Dyzelinis kuras | 11000 |  |  |  |  |  |  |  |  |
| **Viso:** | | |  |  |  |  |  |  |  |  |

Bendra pasiūlymo kaina su PVM.........................................................................................Eur

(Suma skaičiais ir žodžiais)

Į šią sumą įeina visos išlaidos ir visi mokesčiai, taip pat ir PVM, kuris sudaro\_\_\_\_\_\_\_\_\_\_Euro.

Kartu su pasiūlymu pateikiami šie dokumentai (pasirašydamas pasiūlymą ar kiekvieną dokumentą saugiu elektroniniu parašu patvirtinu, kad dokumentų skaitmeninės kopijos yra tikros):

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Pasiūlymas galioja Pirkimo dokumentuose nustatytą laiką.  Ši pasiūlyme nurodyta informacija yra konfidenciali */perkančioji organizacija šios informacijos negali atskleisti tretiesiems asmenims/*:   |  |  |  | | --- | --- | --- | | Eil.Nr. | Pateikto dokumento pavadinimas (rekomenduojama pavadinime vartoti žodį „Konfidencialu“) | Dokumentas yra įkeltas šioje CVP IS pasiūlymo lango eilutėje („Prisegti dokumentai“ arba „Kvalifikaciniai klausimai“ prie atsakymo į klausimą) | |  |  |  | |  |  |  | |

Pastaba. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |

**3 priedas**

**TIEKĖJO (ŪKIO SUBJEKTŲ GRUPĖS AR/IR SUBTIEKĖJO(-Ų)) DEGALINIŲ SĄRAŠAS LIETUVOJE, KURIOSE PERKANČIOJI ORGANIZACIJA GALĖS PILTIS DEGALUS, NAUDODAMASI TIEKĖJO IŠDUOTOMIS KORTELĖMIS**

|  |  |  |  |
| --- | --- | --- | --- |
| Eil. Nr. | Miestas | adresas | Degalinės pavadinimas |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |